train.csv

./wavs/001_000.wav,zoengjyutgaai,YUE,各位朋友，喺講《三國演義》之前啊，我唸一首詞畀大家聽下吓。
./wavs/001_001.wav,zoengjyutgaai,YUE,滾滾長江東逝水，浪花淘盡英雄。
./wavs/001_002.wav,zoengjyutgaai,YUE,是非成敗轉頭空，青山依舊在，幾度夕陽紅。
./wavs/001_003.wav,zoengjyutgaai,YUE,白髮漁樵江渚上，慣看秋月春風。
./wavs/001_004.wav,zoengjyutgaai,YUE,一壺濁酒喜相逢，古今多少事，都付笑談中。
./wavs/001_005.wav,zoengjyutgaai,YUE,哈哈哈，好一個古今多少事，都付笑談中啊。
./wavs/001_006.wav,zoengjyutgaai,YUE,一部《三國演義》，係講魏蜀吳三國嘅歷史。
./wavs/001_007.wav,zoengjyutgaai,YUE,由東漢寧帝中平元年，即係公元 184 年，黃巾起義嗰陣開始。
./wavs/001_008.wav,zoengjyutgaai,YUE,一直寫到晉武帝太康元年，即係公元 280 年嘞，吳國滅亡嗰陣為止，差唔多成個世紀咁長。
./wavs/001_009.wav,zoengjyutgaai,YUE,佢哋而家呢，有成一千八百年咁耐嘞。
./wavs/001_010.wav,zoengjyutgaai,YUE,你話多少英雄豪傑啊，已經化為烏有。
./wavs/001_011.wav,zoengjyutgaai,YUE,但係佢哋嘅事蹟，就好似滾滾長江一直流傳到今日。
./wavs/001_012.wav,zoengjyutgaai,YUE,而家講起桃園結義，三英戰呂布，火燒赤壁，六出祁山等等，哎真係感慨好多啊。
./wavs/001_013.wav,zoengjyutgaai,YUE,噉至於是唔係講完聽完，只係得啖笑呢？我看睇亦未必。
./wavs/001_014.wav,zoengjyutgaai,YUE,古時啊，一個朝代嘅盛衰興亡，一個人物嘅成功失敗，總係可以使我哋今人從中得到啲啓發同教育嘅。
./wavs/001_015.wav,zoengjyutgaai,YUE,好嘞好嘞，閒話休提言歸正傳嘞。
./wavs/001_016.wav,zoengjyutgaai,YUE,而家講下天下大勢，分久必合，合久必分。
./wavs/001_017.wav,zoengjyutgaai,YUE,點呢？嗱，周朝末年，七國紛爭吖。
./wavs/001_018.wav,zoengjyutgaai,YUE,收屘呢，秦朝統一咗天下。
./wavs/001_019.wav,zoengjyutgaai,YUE,秦朝覆滅之後，又到楚漢紛爭。
./wavs/001_020.wav,zoengjyutgaai,YUE,然後呢，又併入漢朝。
./wavs/001_021.wav,zoengjyutgaai,YUE,漢朝啊，係由漢高祖劉邦斬白蛇起義，一統天下。
./wavs/001_022.wav,zoengjyutgaai,YUE,中間，經過啲波折動亂。
./wavs/001_023.wav,zoengjyutgaai,YUE,後嚟光武中興，就傳到獻帝，就分為魏蜀吳三國嘞。
./wavs/001_024.wav,zoengjyutgaai,YUE,噉大家話啦，係唔係分啊久必合，合久又必分呢？
./wavs/001_025.wav,zoengjyutgaai,YUE,噉點解到咗漢獻帝嘅時候啊會分為三國呢？
./wavs/001_026.wav,zoengjyutgaai,YUE,出現呢個動亂啊，都係由桓帝同靈帝呢兩個皇帝嗰陣開始。
./wavs/001_027.wav,zoengjyutgaai,YUE,嗰個漢桓帝，信晒啲親信太監，即係宦官嘞。
./wavs/001_028.wav,zoengjyutgaai,YUE,嗰班宦官形成一個權力集團，使到朝廷上啲好人都受到迫害。
./wavs/001_029.wav,zoengjyutgaai,YUE,及至桓帝死咗，由靈帝即位。
./wavs/001_030.wav,zoengjyutgaai,YUE,佢啊本來有兩位大臣，一個係大將軍竇武，一個係太傅陳帆共同輔助佢嘅。
./wavs/001_031.wav,zoengjyutgaai,YUE,當時有一班太監，就係曹節等等啊喺度搞鬼，插手朝政。
./wavs/001_032.wav,zoengjyutgaai,YUE,竇武同陳帆啊就想殺咗呢班人。
./wavs/001_033.wav,zoengjyutgaai,YUE,點知呢個計劃洩露咗出去，反而畀曹節佢哋害死咗，噉從此之後，嗰班太監呢就越發專橫。
./wavs/001_034.wav,zoengjyutgaai,YUE,噉樣一嚟，個政局啊梗係亂頂㗎啦。
./wavs/001_035.wav,zoengjyutgaai,YUE,喺呢幾年裏便，出現咗好多怪事噃。
./wavs/001_036.wav,zoengjyutgaai,YUE,比喻講，喺建寧二年，即係靈帝即位嘅第二年。
./wavs/001_037.wav,zoengjyutgaai,YUE,係公元169年，4月15嗰日。
./wavs/001_038.wav,zoengjyutgaai,YUE,靈帝啊喺溫德殿登殿啦。
./wavs/001_039.wav,zoengjyutgaai,YUE,正話坐落喺龍椅上便，突然間，一朕狂風呼——哈噉吹起上嚟。
./wavs/001_040.wav,zoengjyutgaai,YUE,正一條大青蛇，喺大樑上面飛落嚟就盤喺張龍椅處喎哎吔，嚇到個皇帝跌喺地嚟。
./wavs/001_041.wav,zoengjyutgaai,YUE,噉兩邊啲太監就急急扶返起個皇帝，送佢返入去宮啦。
./wavs/001_042.wav,zoengjyutgaai,YUE,啲文武百官呀亦都嚇到臉都青晒，冚唪唥趯走晒嘞。
./wavs/001_043.wav,zoengjyutgaai,YUE,吖，一陣咁耐，條青蛇唔見咗嘞。
./wavs/001_044.wav,zoengjyutgaai,YUE,條青蛇唔見咗並唔係話冇事噃。
./wavs/001_045.wav,zoengjyutgaai,YUE,忽然間有大雷大雨，加埋落冰雹添，一直落到半夜先至停。
./wavs/001_046.wav,zoengjyutgaai,YUE,損壞嘅房屋啊都不計其數咁多啊，嗱，呢度係一件嘞。
./wavs/001_047.wav,zoengjyutgaai,YUE,到咗建寧四年二月，即係兩年之後。
./wavs/001_048.wav,zoengjyutgaai,YUE,喺洛陽地區發生地震，同時有海水氾濫噃。
./wavs/001_049.wav,zoengjyutgaai,YUE,沿海嘅居民呀，冚唪唥畀大浪捲晒落大海裏頭。
./wavs/001_050.wav,zoengjyutgaai,YUE,過咗七年，嗰陣呢，已經改咗年號，叫做光和元年。
./wavs/001_051.wav,zoengjyutgaai,YUE,嗨有件事就好古怪，就話雞乸變咗做雞公。
./wavs/001_052.wav,zoengjyutgaai,YUE,六月初一嗰日，有道黑氣十幾丈長嘅，飛咗入去溫德殿裏頭。
./wavs/001_053.wav,zoengjyutgaai,YUE,到咗七月，有一日，有條彩虹啊喺玉堂嗰笪地方出現。
./wavs/001_054.wav,zoengjyutgaai,YUE,條彩虹一現唧，五原山岸全部崩裂，嘩噉就嚇壞人咯。
./wavs/001_055.wav,zoengjyutgaai,YUE,呢啲噉嘅不吉利嘅兆頭啊好多。
./wavs/001_056.wav,zoengjyutgaai,YUE,於是皇帝就問嗰班大臣，究竟呢啲噉嘅異常嘅災害，係因乜事發生嘅呢噉。
./wavs/001_057.wav,zoengjyutgaai,YUE,當時議郎蔡邕，就寫咗個報告呈畀皇帝。
./wavs/001_058.wav,zoengjyutgaai,YUE,蔡邕認為彩虹出現、山崩地裂、雞乸變雞公等等，都係由於皇帝皇后嘅奶媽，以及太監呢一類人啊，干預國家政事，掌握實權所引起嚟嘅噉話。
./wavs/001_059.wav,zoengjyutgaai,YUE,蔡邕呢份報告啊講得非常之直率。
./wavs/001_060.wav,zoengjyutgaai,YUE,皇帝睇咗，嚡噉長嘆一聲，起身行開咗去小便。
./wavs/001_061.wav,zoengjyutgaai,YUE,曹節呢個家伙啊，誒，佢就係一個掌握實權嘅太監嚟嘞。
./wavs/001_062.wav,zoengjyutgaai,YUE,佢偷偷地睇咗蔡邕呢份報告，噷，乜你噉講法呀，得了？
./wavs/001_063.wav,zoengjyutgaai,YUE,曹節就將呢件事講咗畀嗰啲同黨聽。
./wavs/001_064.wav,zoengjyutgaai,YUE,冇幾耐之後就整蛊蔡邕，捏造一個罪名，削咗佢嘅官職，趕咗佢回鄉。
./wavs/001_065.wav,zoengjyutgaai,YUE,嘻有啲人會問嘞喂老張呀，呢啲怪事係唔係真㗎？
./wavs/001_066.wav,zoengjyutgaai,YUE,係唔係真係有兆頭㗎？
./wavs/001_067.wav,zoengjyutgaai,YUE,古人寫小説、講故仔，好多呢類講法嘅。
./wavs/001_068.wav,zoengjyutgaai,YUE,呢啲不外係由於古時候啊，科學唔發達，啲人呢對各種自然現象唔能夠解釋跟住呢就形成一種迷信。
./wavs/001_069.wav,zoengjyutgaai,YUE,喺一部三國演義裏頭啊，講神講鬼，講古講怪嘅地方就好多嘅。
./wavs/001_070.wav,zoengjyutgaai,YUE,嘻如果信佢係真㗎就大可不必嘞。
./wavs/001_071.wav,zoengjyutgaai,YUE,嗱講完呢幾句題外話呢又試言歸正傳。
./wavs/001_072.wav,zoengjyutgaai,YUE,噉後嚟啊，張讓、趙忠、封諝、段圭、曹節、侯覽、蹇碩、程曠、夏惲、郭勝呢十個大太監，就朋比為奸，號稱十常侍。
./wavs/001_073.wav,zoengjyutgaai,YUE,皇帝對嗰個張讓呀，尊敬信賴到不得了，稱呼佢做阿父噃。
./wavs/001_074.wav,zoengjyutgaai,YUE,噉結果呢，國家嘅事情啊一日衰過一日，以至天下人心思亂，盜賊蜂起。
./wavs/001_075.wav,zoengjyutgaai,YUE,當時，喺鉅鹿郡呢笪地方有三兄弟。
./wavs/001_076.wav,zoengjyutgaai,YUE,一個就叫做張角，一個叫做張寶，仲有一個叫做張梁。
./wavs/001_077.wav,zoengjyutgaai,YUE,張角係個咩嘢人呢？
./wavs/001_078.wav,zoengjyutgaai,YUE,佢呀，本來係個不弟秀才，考極都考唔中，做唔成官，就入山採藥喎佢。
./wavs/001_079.wav,zoengjyutgaai,YUE,𠺪有一日，佢喺深山裏頭遇到個伯爺公。
./wavs/001_080.wav,zoengjyutgaai,YUE,呢個伯爺公面色紅潤，眼核啊碧綠色。
./wavs/001_081.wav,zoengjyutgaai,YUE,揸住條枴杖，叫張角跟佢入去個山洞裏便，送咗三卷天書畀佢。
./wavs/001_082.wav,zoengjyutgaai,YUE,個伯爺公話：
./wavs/001_083.wav,zoengjyutgaai,YUE,呢三卷天書叫做太平要術，我而家將佢送畀你。
./wavs/001_084.wav,zoengjyutgaai,YUE,你呢，就要宣傳天意，普救世人至好啊。
./wavs/001_085.wav,zoengjyutgaai,YUE,如果你有壞心呢，就一定會有惡報㗎。
./wavs/001_086.wav,zoengjyutgaai,YUE,請問大仙嘅寶號係點樣稱呼啊？
./wavs/001_087.wav,zoengjyutgaai,YUE,我呀，我就係南華老仙。
./wavs/001_088.wav,zoengjyutgaai,YUE,一講完，嗰個伯爺公呼噉化咗一朕清風，唔見咗。
./wavs/001_089.wav,zoengjyutgaai,YUE,張角得咗呢三卷天書之後，日夜咁鑽研學習，死咁咪，哈真係畀佢鑽通咗。
./wavs/001_090.wav,zoengjyutgaai,YUE,居然啊能夠呼風喚雨咁本事噃。
./wavs/001_091.wav,zoengjyutgaai,YUE,佢自己呢，於是就號稱為太平道人。
./wavs/001_092.wav,zoengjyutgaai,YUE,到咗中平元年，就係公元一八四年。
./wavs/001_093.wav,zoengjyutgaai,YUE,呢一年呢係甲子年。
./wavs/001_094.wav,zoengjyutgaai,YUE,喺正月嘅時候，疫症流行。
./wavs/001_095.wav,zoengjyutgaai,YUE,張角就施捨符咒藥水同人醫病，自己改咗個名做大賢良師。
./wavs/001_096.wav,zoengjyutgaai,YUE,張角又收咗五百幾個徒弟，佢哋雲遊四方，個個都識畫符念咒醫病嘅。
./wavs/001_097.wav,zoengjyutgaai,YUE,收屘，張角啲徒弟就越嚟越多嘞。
./wavs/001_098.wav,zoengjyutgaai,YUE,噉張角就設立咗三十六方。
./wavs/001_099.wav,zoengjyutgaai,YUE,大方萬幾人，小方呢，亦都有六七千人。
./wavs/001_100.wav,zoengjyutgaai,YUE,各個方都安排咗人做首領，就叫做將軍。
./wavs/001_101.wav,zoengjyutgaai,YUE,張角啊就叫佢啲徒弟啊，到處散播幾句說話。
./wavs/001_103.wav,zoengjyutgaai,YUE,蒼天已死，黃天當立，歲在甲子，天下大吉，噉。
./wavs/001_104.wav,zoengjyutgaai,YUE,就叫啲老百姓啊，喺自己嘅屋企大門上便，用白粉寫住甲子兩個字。
./wavs/001_105.wav,zoengjyutgaai,YUE,當時呀，喺青州、幽州、徐州、冀州、荊州、揚州、兗州、豫州呢八個州內嘅人，
./wavs/001_106.wav,zoengjyutgaai,YUE,家家戶戶，都安咗大賢良師張角嘅牌位，人人都拜佢嘅。
./wavs/001_107.wav,zoengjyutgaai,YUE,張角啊派咗佢個心腹死黨，叫做馬元義。
./wavs/001_108.wav,zoengjyutgaai,YUE,帶咗好多金銀財寶，去結交十常侍之一嘅封胥，買通佢嚟做內應噃。
./wavs/001_109.wav,zoengjyutgaai,YUE,有一次，張角啊同佢兩個細佬商量話：
./wavs/001_110.wav,zoengjyutgaai,YUE,吓，至難得嘅，就係民心咋嘛。
./wavs/001_111.wav,zoengjyutgaai,YUE,而家，民心已經歸順晒我哋㗎啦。
./wavs/001_112.wav,zoengjyutgaai,YUE,如果仲唔乘機奪取天下，噉就真係笨喇。
./wavs/001_113.wav,zoengjyutgaai,YUE,於是呢，一邊啊偷偷地造定黃旗，約定咗日子實行起事作反。
./wavs/001_114.wav,zoengjyutgaai,YUE,一邊呢，又派咗個徒弟叫做唐周，帶住封密信啊去通知封諝。
./wavs/001_115.wav,zoengjyutgaai,YUE,哈點知呢個唐周臨時反水喎。
./wavs/001_116.wav,zoengjyutgaai,YUE,佢冇去搵封諝，就趯咗去官府報告。
./wavs/001_117.wav,zoengjyutgaai,YUE,呢件事噉就暴露晒出嚟啦。
./wavs/001_118.wav,zoengjyutgaai,YUE,皇帝即刻命令大將軍何進，就調兵去捉咗馬元義殺咗佢。
./wavs/001_119.wav,zoengjyutgaai,YUE,跟住呢又拉咗封諝佢哋呢一班人困咗入監獄。
./wavs/001_120.wav,zoengjyutgaai,YUE,張角聽講話事情敗露咗，嘿唔理咁多咯，即刻就起兵造反。
./wavs/001_121.wav,zoengjyutgaai,YUE,自己叫做天公將軍。
./wavs/001_122.wav,zoengjyutgaai,YUE,張寶呢就叫做地公將軍。
./wavs/001_123.wav,zoengjyutgaai,YUE,張梁叫做人公將軍。
./wavs/001_124.wav,zoengjyutgaai,YUE,噉佢哋對啲民眾宣傳話：
./wavs/001_125.wav,zoengjyutgaai,YUE,漢朝個運氣呀，就快完㗎嘞！
./wavs/001_126.wav,zoengjyutgaai,YUE,而家有個大聖人出世啊！
./wavs/001_127.wav,zoengjyutgaai,YUE,你哋啲民眾呀都應該順從天意，跟隨正道，共享太平之樂啊噉。
./wavs/001_128.wav,zoengjyutgaai,YUE,當時啲老百姓嘅日子呢，係極其艱難困苦嘅。
./wavs/001_129.wav,zoengjyutgaai,YUE,所以佢噉樣一宣傳啊，一時之間，四面八方嘅百姓啊有成四五十萬人。
./wavs/001_130.wav,zoengjyutgaai,YUE,喺額頭紮住條黃色嘅頭巾，跟隨張角造反。
./wavs/001_131.wav,zoengjyutgaai,YUE,黃巾嘅聲勢啊非常之浩大，官軍呀望風而走唔敢同佢打。
./wavs/001_132.wav,zoengjyutgaai,YUE,何進見到黃巾嘅勢力發展得咁厲害噃，就稟奏皇帝火速下道聖旨，命令各處地方準備還擊殺賊立公噉。
./wavs/001_133.wav,zoengjyutgaai,YUE,同時呢，又派咗中郎將盧植、皇甫嵩、朱雋就各自率領精兵啊，分開三路去攻打黃巾。
./wavs/001_134.wav,zoengjyutgaai,YUE,而家講下張角啊，佢有一支軍隊，正在進犯幽州。
./wavs/001_135.wav,zoengjyutgaai,YUE,幽州喺邊處呢？
./wavs/001_136.wav,zoengjyutgaai,YUE,幽州管嘅地方即係今日河北省嘅一部分，以及遼寧省嘅一部分地方。
./wavs/001_137.wav,zoengjyutgaai,YUE,噉幽州城啊即係今日河北大興縣附近。
./wavs/001_138.wav,zoengjyutgaai,YUE,幽州嘅太守啊，叫做劉焉。
./wavs/001_139.wav,zoengjyutgaai,YUE,係江夏竟陵人氏，係漢魯恭王嘅後代嚟。
./wavs/001_140.wav,zoengjyutgaai,YUE,佢當時聽講話賊兵就到喇噉，就叫校尉鄒靖嚟商量辦法，睇下點樣迎敵嘞。
./wavs/001_141.wav,zoengjyutgaai,YUE,鄒靖話：賊兵多我哋嘅兵少啊，明公最好就係招軍應敵，越快越好。
./wavs/001_142.wav,zoengjyutgaai,YUE,啊，你講得啱。
./wavs/001_143.wav,zoengjyutgaai,YUE,劉焉同意鄒靖嘅意見，馬上出榜招兵喇噃。
./wavs/001_144.wav,zoengjyutgaai,YUE,各位，呢張招兵榜文不得了。
./wavs/001_145.wav,zoengjyutgaai,YUE,點講呢？
./wavs/001_146.wav,zoengjyutgaai,YUE,因為呢張榜文發到嚟涿縣嘅時候，引出涿縣一個英雄。
./wavs/001_147.wav,zoengjyutgaai,YUE,涿縣啊喺今日河北省嚟。
./wavs/001_148.wav,zoengjyutgaai,YUE,呢個英雄，唔係點好讀書㗎唧。
./wavs/001_149.wav,zoengjyutgaai,YUE,佢為人性格寬和，少講說話，喜怒都不形於色嘅。
./wavs/001_150.wav,zoengjyutgaai,YUE,佢有理想，有志氣，平時最鍾意結交天下豪傑。
./wavs/001_151.wav,zoengjyutgaai,YUE,佢生得身長七尺五寸，哎嚱咪住咪住。
./wavs/001_152.wav,zoengjyutgaai,YUE,七尺五寸呀？
./wavs/001_153.wav,zoengjyutgaai,YUE,唔係等於而家成兩米幾得了？
./wavs/001_154.wav,zoengjyutgaai,YUE,嘻嘻唔係。
./wavs/001_155.wav,zoengjyutgaai,YUE,事關古代嘅尺寸啊，係細過而家嘅。
./wavs/001_156.wav,zoengjyutgaai,YUE,漢朝嘅一尺，大概係相當於而家我哋嘅七八寸咁上下嘞。
./wavs/001_157.wav,zoengjyutgaai,YUE,噉所以古代人嘅身高同現代人，實際上係冇乜嘢大嘅差別。
./wavs/001_158.wav,zoengjyutgaai,YUE,噉講返呢個人嘅樣子嘞。
./wavs/001_159.wav,zoengjyutgaai,YUE,佢兩耳垂肩，雙手過膝。
./wavs/001_160.wav,zoengjyutgaai,YUE,雙眼能夠睇到自己雙耳仔嘅。
./wavs/001_161.wav,zoengjyutgaai,YUE,佢面色好似玉噉又白又潤，嘴唇紅紅，好夠血色。
./wavs/001_162.wav,zoengjyutgaai,YUE,喂，你講咗咁多，佢究竟係邊個啊？嗱聽住嘞。
./wavs/001_163.wav,zoengjyutgaai,YUE,佢就係中山靖王劉勝嘅後代，漢景帝閣下玄孫，姓劉名備字玄德。
./wavs/001_164.wav,zoengjyutgaai,YUE,係嘞，劉備係漢朝皇室嘅子孫啦，點解佢會喺涿縣嚟嘅呢？
./wavs/001_165.wav,zoengjyutgaai,YUE,噉嘅。
./wavs/001_166.wav,zoengjyutgaai,YUE,當日中山靖王劉勝啊，佢有個仔叫做劉貞。
./wavs/001_167.wav,zoengjyutgaai,YUE,漢武帝嘅時候，就封咗佢做涿鹿亭侯。
./wavs/001_168.wav,zoengjyutgaai,YUE,有一年，皇帝拜祖先。
./wavs/001_169.wav,zoengjyutgaai,YUE,照例呢所有嘅諸侯都要獻金嚟拜祖嘅。
./wavs/001_170.wav,zoengjyutgaai,YUE,哈哈，嗰個劉貞啊，居然就冇按照規矩獻金噃。
./wavs/001_171.wav,zoengjyutgaai,YUE,噉就冇乜客氣嘞。
./wavs/001_172.wav,zoengjyutgaai,YUE,皇帝就削咗佢個侯爵，因此呢就留落咗呢一支喺涿縣嚟。
./wavs/001_173.wav,zoengjyutgaai,YUE,劉備個阿爺叫做劉雄，父親就叫做劉弘。
./wavs/001_174.wav,zoengjyutgaai,YUE,劉弘曾經被選拔做過孝廉，又做過啲低級嘅官吏，不過好早就死咗。
./wavs/001_175.wav,zoengjyutgaai,YUE,劉備自細就冇咗老豆，之佢又好孝順佢老母。
./wavs/001_176.wav,zoengjyutgaai,YUE,當時佢屋企好窮，靠賣草鞋織席過日子。
./wavs/001_177.wav,zoengjyutgaai,YUE,佢屋企喺涿縣樓桑村。
./wavs/001_178.wav,zoengjyutgaai,YUE,喺佢屋企嘅東南邊，有一樖大桑樹，成五丈幾高。
./wavs/001_179.wav,zoengjyutgaai,YUE,枝葉茂盛，遠遠望過去呀，好似皇帝坐嘅車嘅車蓋噉，好夠威嘅。
./wavs/001_180.wav,zoengjyutgaai,YUE,所以有個睇風水佬行過見到樖樹呢就話嘞：
./wavs/001_181.wav,zoengjyutgaai,YUE,嘩嗨，呢一家，日後一定出貴人㗎。
./wavs/001_182.wav,zoengjyutgaai,YUE,劉備細個嘅時候，有一日同班細路哥，喺樹腳玩。
./wavs/001_183.wav,zoengjyutgaai,YUE,佢就話嘞：第日呢等我做咗天子，我架車嘅車蓋就要噉嘅。
./wavs/001_184.wav,zoengjyutgaai,YUE,佢呢一句説話就畀佢阿叔劉元起聽到，覺得好驚奇。
./wavs/001_185.wav,zoengjyutgaai,YUE,佢諗：嗯呢個細路哥，唔係尋常人嚟㗎。
./wavs/001_186.wav,zoengjyutgaai,YUE,佢見到劉備屋企咁貧窮，就時時周濟佢哋。
./wavs/001_187.wav,zoengjyutgaai,YUE,劉備到咗十五歲，佢老母啊叫佢出去遊學，曾經拜過鄭玄、盧植做老師。
./wavs/001_188.wav,zoengjyutgaai,YUE,鄭玄係當時最有名嘅學者。
./wavs/001_189.wav,zoengjyutgaai,YUE,同時呢佢又結識咗公孫瓚啊等等一班人做朋友。
./wavs/001_190.wav,zoengjyutgaai,YUE,呢及至而家，幽州太守劉焉出榜招兵嘅時候啊，劉備已經二十八歲。
./wavs/001_191.wav,zoengjyutgaai,YUE,劉備睇完呢張榜文，唉，噉長嘆一聲。
./wavs/001_192.wav,zoengjyutgaai,YUE,點知喺佢後便有個人大聲噉話：
./wavs/001_193.wav,zoengjyutgaai,YUE,哼！大丈夫唔同國家出力，為咩事嘆氣啊！
./wavs/001_194.wav,zoengjyutgaai,YUE,劉備擰轉頭睇下，見到嗰個人呀身長八尺，豹頭環眼，燕頷虎鬚，開聲似行雷，威勢如奔馬。
./wavs/001_195.wav,zoengjyutgaai,YUE,哎，專家高姓大名啊？
./wavs/001_196.wav,zoengjyutgaai,YUE,我姓張名飛，字翼德，係涿郡人。
./wavs/001_197.wav,zoengjyutgaai,YUE,我屋企田地唔少，平時賣酒劏豬，至鍾意結交天下豪傑。
./wavs/001_198.wav,zoengjyutgaai,YUE,先頭見到仁兄喺度嘆氣，所以就問你一聲。
./wavs/001_199.wav,zoengjyutgaai,YUE,啊，我姓劉名備，本來係漢室宗親嚟。
./wavs/001_200.wav,zoengjyutgaai,YUE,而家聽聞話黃巾作亂，好想話去破賊安民。
./wavs/001_201.wav,zoengjyutgaai,YUE,唉，就係怨自己無能為力，所以先頭至嘆起氣上嚟啫。
./wavs/001_202.wav,zoengjyutgaai,YUE,噉呀，啱嘞，我都有啲家財嘅。
./wavs/001_203.wav,zoengjyutgaai,YUE,我想招募一批鄉勇，同你一齊去打黃巾，做一番事業咧好唔好啊？
./wavs/001_204.wav,zoengjyutgaai,YUE,唉，噉啊就真係好到極咯。
./wavs/001_205.wav,zoengjyutgaai,YUE,嗱，前便就有間酒店，我哋去飲兩杯！
./wavs/001_206.wav,zoengjyutgaai,YUE,吓，飲酒呀？誒……誒……
./wavs/001_207.wav,zoengjyutgaai,YUE,劉備誒咩嘢呢？
./wavs/001_208.wav,zoengjyutgaai,YUE,個袋冇錢吖嘛，去飲酒噃。
./wavs/001_209.wav,zoengjyutgaai,YUE,因間飲完酒點知邊個畀錢㗎。
./wavs/001_210.wav,zoengjyutgaai,YUE,嘻嘻張飛呢個人確係粗中有細吓。
./wavs/001_211.wav,zoengjyutgaai,YUE,佢見到劉備個身衣服，知道佢唔係個有錢人嘞。
./wavs/001_212.wav,zoengjyutgaai,YUE,所以佢就話嘞：我做東，唔好誒咁多嘞，請！
./wavs/001_214.wav,zoengjyutgaai,YUE,劉備好高興，又同埋張飛入咗間鄉村酒店飲酒。
./wavs/001_215.wav,zoengjyutgaai,YUE,正喺度飲緊酒嘅時候，只見一名大漢，推住一架車嚟到酒店門口停低。
./wavs/001_216.wav,zoengjyutgaai,YUE,然後入到嚟坐落，叫個酒保話：
./wavs/001_217.wav,zoengjyutgaai,YUE,小二，快啲攞酒嚟！
./wavs/001_218.wav,zoengjyutgaai,YUE,我要趕住入城去投軍呀！
./wavs/001_219.wav,zoengjyutgaai,YUE,劉備睇下嗰個人，見佢身高九尺，鬚長兩尺，面如重棗，唇若塗脂；
./wavs/001_220.wav,zoengjyutgaai,YUE,丹鳳眼，臥蠶眉，威風凜凜，相貌堂堂。
./wavs/001_221.wav,zoengjyutgaai,YUE,劉備就請佢過嚟坐，請教佢尊姓大名嘞喎。
./wavs/001_222.wav,zoengjyutgaai,YUE,嗰個人話，我姓關名羽，字長生，收屘又改做雲長，係河東解良人。
./wavs/001_223.wav,zoengjyutgaai,YUE,因為當地有個土豪，恃勢欺人，無惡不作，畀我殺咗。
./wavs/001_224.wav,zoengjyutgaai,YUE,收屘，我逃難江湖已經五六年，而家聽講呢處招兵殺賊，所以走嚟投軍啊。
./wavs/001_225.wav,zoengjyutgaai,YUE,劉備聽咗，亦都將自己嘅想法講畀佢聽。
./wavs/001_226.wav,zoengjyutgaai,YUE,關文長好高興，飲完酒，張飛就請佢哋兩個一齊返屋企商量大事。
./wavs/001_227.wav,zoengjyutgaai,YUE,張飛話：我呢度後便有個桃園，而家正係開緊花，非常之茂盛。
./wavs/001_228.wav,zoengjyutgaai,YUE,聽日，我哋就喺桃園拜祭天地，我哋三個人結為兄弟，協力同心，噉我哋嘅事業一定能夠成功㗎嘞。
./wavs/001_229.wav,zoengjyutgaai,YUE,劉備同關文長都話嘞，噉就真係好咯，我哋個心都係噉諗㗎。
./wavs/001_230.wav,zoengjyutgaai,YUE,第二日，喺桃園裏面啊，擺好香案。
./wavs/001_231.wav,zoengjyutgaai,YUE,香燭祭品烏牛白馬等等都準備妥當。
./wavs/001_232.wav,zoengjyutgaai,YUE,劉備，關羽，張飛三個人，敍過年庚，依住次序，焚香叩頭，跪喺度發誓：
./wavs/001_233.wav,zoengjyutgaai,YUE,稟告皇天后土，過往神靈；
./wavs/001_234.wav,zoengjyutgaai,YUE,弟子劉備、關羽、張飛；
./wavs/001_235.wav,zoengjyutgaai,YUE,雖為異姓，今日結為兄弟，同心協力，救困扶危；
./wavs/001_236.wav,zoengjyutgaai,YUE,上報國家，下安百姓，禍福與共；
./wavs/001_237.wav,zoengjyutgaai,YUE,不求同年同月同日生，但願同年同月同日死。
./wavs/001_238.wav,zoengjyutgaai,YUE,若有背義忘恩，天人共戮！
./wavs/001_239.wav,zoengjyutgaai,YUE,發完誓，關羽張飛對住劉備話：
./wavs/001_240.wav,zoengjyutgaai,YUE,大哥在上，受小弟一拜！
./wavs/001_241.wav,zoengjyutgaai,YUE,兩個人叩咗個頭畀劉備。
./wavs/001_242.wav,zoengjyutgaai,YUE,然後張飛對關羽話嘞：二哥在上，受小弟一拜啊！
./wavs/001_243.wav,zoengjyutgaai,YUE,講完，張飛又對關羽叩咗個頭。
./wavs/001_244.wav,zoengjyutgaai,YUE,祭完天地嘞，跟住就劏牛擺酒。
./wavs/001_245.wav,zoengjyutgaai,YUE,聚集咗鄉裏頭嘅勇士總共三百幾人，喺桃園裏便啊痛飲一餐，當日就盡興而散。
./wavs/001_246.wav,zoengjyutgaai,YUE,第日，喺度收拾軍器，哈就係冇咩好嘅馬匹噃。
./wavs/001_247.wav,zoengjyutgaai,YUE,正喺度發緊愁，家人走嚟報告話有兩個客人，帶住一班伙記，趕住一大群馬嚟到莊上求見啊噉。
./wavs/001_248.wav,zoengjyutgaai,YUE,劉備聽講就歡喜嘞：哎呀！真係蒼天保佑咯呢趟。
./wavs/001_249.wav,zoengjyutgaai,YUE,於是同埋關羽張飛出莊去迎接。
./wavs/001_250.wav,zoengjyutgaai,YUE,原來呢兩位來客啊，係大商人嚟。
./wavs/001_251.wav,zoengjyutgaai,YUE,佢哋年年都去北便賣馬。
./wavs/001_252.wav,zoengjyutgaai,YUE,近日，因為黃巾作反，兵荒馬亂，所以呢就返轉頭唧。
./wavs/001_253.wav,zoengjyutgaai,YUE,劉備請佢哋入到莊，擺酒嚟款待佢哋。
./wavs/001_254.wav,zoengjyutgaai,YUE,喺飲酒嘅時候，劉備講起佢哋三兄弟想討賊安民噉。
./wavs/001_255.wav,zoengjyutgaai,YUE,嗰兩個大商家聽咗好贊成噃，即刻就話要送好馬五十匹畀劉備，仲送金銀五百兩，上等好鐵一千斤。
./wavs/001_256.wav,zoengjyutgaai,YUE,哈哈呢趟得把嘞。
./wavs/001_257.wav,zoengjyutgaai,YUE,劉備多謝過呢兩位客人，送別咗佢哋，就叫家人嗌咗個手藝精良嘅打鐵師傅返嚟，訂造兵器。
./wavs/001_258.wav,zoengjyutgaai,YUE,做咩兵器呢？
./wavs/001_259.wav,zoengjyutgaai,YUE,劉備要造雙股劍。
./wavs/001_260.wav,zoengjyutgaai,YUE,關羽要造青龍偃月刀，又叫做冷艷鋸，八十二斤重嘅。
./wavs/001_261.wav,zoengjyutgaai,YUE,張飛要做丈八點鋼矛。
./wavs/001_262.wav,zoengjyutgaai,YUE,另外呢，每人都做咗全身嘅鎧甲。
./wavs/001_263.wav,zoengjyutgaai,YUE,唔使好多日，兵器同埋鎧甲都做好晒。
./wavs/001_264.wav,zoengjyutgaai,YUE,又召集多二百幾人，即係呢總共五百幾人。
./wavs/001_265.wav,zoengjyutgaai,YUE,呢一日，劉關張帶齊人馬，去到幽州求見校尉鄒靖。
./wavs/001_266.wav,zoengjyutgaai,YUE,鄒靖又帶佢哋去見太守劉焉。
./wavs/001_267.wav,zoengjyutgaai,YUE,三個人參見完畢之後，就各自報上姓名啦。
./wavs/001_268.wav,zoengjyutgaai,YUE,劉備仲講講自己嘅宗派出身。
./wavs/001_269.wav,zoengjyutgaai,YUE,劉焉一聽就歡喜到不得了，即刻就認起親戚上嚟，叫劉備做乖侄。
./wavs/001_270.wav,zoengjyutgaai,YUE,幾日之後，得到報告話黃巾賊將程遠志，帶住五萬兵嚟打涿郡。
./wavs/001_271.wav,zoengjyutgaai,YUE,劉焉又命令鄒靖帶埋劉備佢哋三個人，統率五百官兵前去破敵。
./wavs/001_272.wav,zoengjyutgaai,YUE,咦，乜人哋五萬人噃，你先至五百呀，唔係一比一百？
./wavs/001_273.wav,zoengjyutgaai,YUE,唔使驚嘅，何止話唔驚啊，劉備佢哋呀都仲唔知幾高興添噃，因為有立功嘅機會啦嘛。
./wavs/001_274.wav,zoengjyutgaai,YUE,佢哋帶領部隊，嚟到大興山下就同程遠志嘅人馬相遇。
./wavs/001_275.wav,zoengjyutgaai,YUE,程遠志呢一班人，個個都用一條黃色嘅頭巾紮住個額頭。
./wavs/001_276.wav,zoengjyutgaai,YUE,當時兩軍相對，劉玄德出馬，左有關雲長，右有張翼德。
./wavs/001_277.wav,zoengjyutgaai,YUE,佢用條馬鞭指住對方大罵：你個反國逆賊，仲唔及早投降？
./wavs/001_278.wav,zoengjyutgaai,YUE,程遠志嬲嘞，佢派副將鄧茂出戰。
./wavs/001_279.wav,zoengjyutgaai,YUE,張飛挺起丈八蛇矛縱馬直出嘿，手一起啊就刺中鄧茂心口當堂翻身落馬死於非命。
./wavs/001_280.wav,zoengjyutgaai,YUE,程遠志見到鄧茂被殺，自己就拍馬舞刀直取張飛。
./wavs/001_281.wav,zoengjyutgaai,YUE,關雲長舞起青龍偃月刀飛馬迎上去。
./wavs/001_282.wav,zoengjyutgaai,YUE,程遠志一見到哎呀吃咗一驚手足無措。
./wavs/001_283.wav,zoengjyutgaai,YUE,正在唔知點好嘅時候，關雲長手起刀落將佢斬成兩橛啊。
./wavs/001_284.wav,zoengjyutgaai,YUE,嗰班黃巾兵卒呀，見到主將程遠志都畀人哋斬死咗咯，即刻就四散逃走啦。
./wavs/001_285.wav,zoengjyutgaai,YUE,劉玄德指揮部隊追殺過去，投降嘅就不計其數。
./wavs/001_286.wav,zoengjyutgaai,YUE,噉就大勝咗一場，就返到幽州。
./wavs/001_287.wav,zoengjyutgaai,YUE,太守劉焉自出嚟迎接，打賞慰勞咗軍事。
./wavs/001_288.wav,zoengjyutgaai,YUE,到咗第二日，接到青州太守龔景嘅一封告急文書。
./wavs/001_289.wav,zoengjyutgaai,YUE,話黃巾兵馬圍城就快失手嘞，請幽州派兵去支援噉。
./wavs/001_290.wav,zoengjyutgaai,YUE,劉焉就搵劉玄德嚟商量啦。
./wavs/001_291.wav,zoengjyutgaai,YUE,劉玄德話願意去救佢噉，於是劉焉啊，就命令鄒靖率領五千士兵，同埋劉關張去救青州。
./wavs/001_292.wav,zoengjyutgaai,YUE,青州城呢，係喺今日嘅山東省臨淄縣附近。
./wavs/001_293.wav,zoengjyutgaai,YUE,佢哋日夜兼程就趕到去青州，啲賊兵見救兵嚟咧，就分兵混戰一場。
./wavs/001_294.wav,zoengjyutgaai,YUE,劉玄德因為兵少打唔贏，只有退後三十里紮落營寨。
./wavs/001_295.wav,zoengjyutgaai,YUE,佢同關文長張翼德兩個話嘞：
./wavs/001_296.wav,zoengjyutgaai,YUE,賊兵人多喎，我哋人少吖。
./wavs/001_297.wav,zoengjyutgaai,YUE,一定要出奇兵先至能夠取勝嘅。
./wavs/001_298.wav,zoengjyutgaai,YUE,於是就叫關公帶一千兵埋伏喺山左，張飛帶一千兵埋伏喺山右，約定打鑼為號一齊出嚟接應。
./wavs/001_299.wav,zoengjyutgaai,YUE,呢嗱古時打仗，一般用打鑼做收兵嘅信號嘅。
./wavs/001_300.wav,zoengjyutgaai,YUE,而家劉備調轉頭，用打鑼做進軍嘅信號。
./wavs/001_301.wav,zoengjyutgaai,YUE,佢佈置好嘞。
./wavs/001_302.wav,zoengjyutgaai,YUE,第二日，劉玄德同埋鄒靖帶兵進攻，大聲咁鼓譟嘩……殺喇……噉衝上去。
./wavs/001_303.wav,zoengjyutgaai,YUE,當啲賊兵嚟迎戰嘅時候呢，哈，劉玄德率領軍隊馬上撤退。
./wavs/001_304.wav,zoengjyutgaai,YUE,啲賊兵梗係趁勢追殺啦。
./wavs/001_305.wav,zoengjyutgaai,YUE,啱啱追過咗山嶺，突然間龐龐聲鑼響，左右兩軍一齊殺出嚟。
./wavs/001_306.wav,zoengjyutgaai,YUE,劉玄德亦即刻指揮部隊回身殺返過去，噉三路夾攻打到啲賊兵潰不成軍，一直追到去青州城下。
./wavs/001_307.wav,zoengjyutgaai,YUE,太守龔景，亦要率領民兵出城嚟助戰，噉就將啲賊兵趕走咗。
./wavs/001_308.wav,zoengjyutgaai,YUE,呢一仗，斬咗唔少賊兵，同青州解咗圍嘞。